Ehdotus Neuvoston päätös toisen sukupolven Schengenin tietojärjestelmän (SIS II) kehittämisestä tehdyn neuvoston päätöksen 2001/886/YOS muuttamisesta /* KOM/2006/0383 lopull. - CNS 2006/0126 */





[pic] | EUROOPAN YHTEISÖJEN KOMISSIO | Bryssel 12.7.2006 KOM(2006) 383 lopullinen 2006/0125 (CNS) 2006/0126 (CNS) Ehdotus NEUVOSTON ASETUS toisen sukupolven Schengenin tietojärjestelmän (SIS II) kehittämisestä annetun neuvoston asetuksen (EY) N:o 2424/2001 muuttamisesta Ehdotus NEUVOSTON PÄÄTÖS toisen sukupolven Schengenin tietojärjestelmän (SIS II) kehittämisestä tehdyn neuvoston päätöksen 2001/886/YOS muuttamisesta (komission esittämät) PERUSTELUT EHDOTUKSEN TAUSTA | Ehdotuksen perustelut ja tavoitteet Neuvosto antoi asetuksella (EY) N:o 2424/2001 ja päätöksellä 2001/886/YOS komission tehtäväksi toisen sukupolven Schengenin tietojärjestelmän (SIS II) kehittämisen. Näiden ehdotusten tarkoituksena on muuttaa edellä mainittua asetusta ja päätöstä SIS II:n kehittämisen määräajan pidentämiseksi 31 päivään joulukuuta 2007 saakka ja tarvittavien talousarviovarojen osoittamisen mahdollistamiseksi. Lisäksi niissä vahvistetaan, että järjestelmän kehittämisvaiheen aikana sen sijaintipaikkoina ovat Ranska ja Itävalta. | Yleinen tausta Schengenin tietojärjestelmä (jäljempänä ’SIS’), joka on perustettu tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta vuonna 1990 tehdyn yleissopimuksen IV osaston määräysten mukaisesti, on keskeinen väline osaksi Euroopan unionia sisällytetyn Schengenin säännöstön määräysten soveltamisessa. Tällä hetkellä käytössä olevaa SIS-järjestelmää ei ole suunniteltu toimimaan olosuhteissa, joissa Euroopan unionin jäsenvaltioiden määrä on laajentumisen jälkeen lisääntynyt ja SIS II -järjestelmään liitetään muitakin maita. Lisäksi vuonna 2001 päätettiin kehittää uusi, toisen sukupolven Schengenin tietojärjestelmä (SIS II), jotta voitaisiin hyödyntää tietotekniikan alan viimeisintä kehitystä sekä ottaa käyttöön uusia toimintoja. Tarpeelle pidentää neuvoston alun perin komissiolle antaman toimeksiannon määräaikaa vuodella on useita selittäviä tekijöitä. Ensinnäkin työt keskeytyivät tilapäisesti, kun yhteisöjen ensimmäisen oikeusasteen tuomioistuin antoi SIS II -järjestelmän julkisia hankintoja koskevaa menettelyä koskeneen kieltomääräyksen (T-447/04), joka peruttiin myöhemmin. Lisäksi HVTYK-ohjelmasta rahoitettava S-Testa –viestintäinfrastruktuuri ei tule toimintavalmiiksi suunnitelmien mukaan ensimmäisen testivaiheen aikana. Myös järjestelmän kehityspaikan sijaintiin liittyvällä valmistautumattomuudella ja epävarmuudella sekä itse hankkeen monimutkaisuudella on ollut kielteinen vaikutus suunnitteluun. Ranskan ja Itävallan valitseminen järjestelmän kehittämispaikoiksi on seurausta neuvoston 29 päivänä huhtikuuta 2004 tekemistä päätelmistä. Niissä sovittiin seuraavaa: ”1. SIS II:n keskusosa sijaitsee Strasbourgissa ja operatiivinen hallinto ja näiden tilojen yhteydet komissioon ovat Ranskan vastuulla. 2. Toiminnan jatkuvuuden hallintajärjestelmä (business continuity site) sijaitsee Salzburgissa edellyttäen, että huolehditaan tietyistä järjestelyistä, jotka ovat tarpeen ennen järjestelmän toiminnan käynnistämistä. Tällöin operatiivinen hallinto ja näiden tilojen yhteydet komissioon ovat on Itävallan vastuulla.” | Voimassa olevat aiemmat säännökset - Schengenin sopimuksen soveltamisesta tehty yleissopimus (92–119 artikla) - Neuvoston asetus (EY) N:o 871/2004, annettu 29 päivänä huhtikuuta 2004, Schengenin tietojärjestelmän eräiden uusien toimintojen käyttöönottamisesta, myös terrorismin torjunnassa - Neuvoston päätös 2005/211/YOS, tehty 24 päivänä helmikuuta 2005, Schengenin tietojärjestelmän eräiden uusien toimintojen käyttöönottamisesta, myös terrorismin torjunnassa - Euroopan parlamentin ja neuvoston asetus (EY) N:o 1160/2005, annettu 6 päivänä heinäkuuta 2005, tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn yleissopimuksen muuttamisesta siltä osin, mikä koskee ajoneuvojen rekisteröintitodistusten myöntämisestä vastaavien jäsenvaltioiden yksiköiden pääsyä Schengenin tietojärjestelmään Edellä mainitut yleissopimus ja kolme säädöstä muodostavat tällä hetkellä oikeudellisen kehyksen SIS-järjestelmälle, jonka tuleva SIS II -järjestelmä korvaa. Komissio on tehnyt ehdotukset asetukseksi ja päätökseksi toisen sukupolven Schengenin tietojärjestelmän (SIS II) perustamisesta, toiminnasta ja käytöstä (asiakirjat KOM (2005) 230 ja 236) sekä toisen ehdotuksen asetukseksi ajoneuvojen rekisteröintitodistusten myöntämisestä vastaavien jäsenvaltioiden yksiköiden pääsyn sallimisesta SIS II –järjestelmään (asiakirja KOM (2005) 237). | Johdonmukaisuus suhteessa unionin muuhun politiikkaan ja muihin tavoitteisiin Ei sovelleta | KUULEMISET JA VAIKUTUSTEN ARVIOINTI | Intressitahojen kuuleminen | Kuulemismenettely, tärkeimmät kohderyhmät ja yleiskuvaus vastaajista Jäsenvaltioiden asiantuntijat ovat tiiviisti mukana SIS II -järjestelmän kehittämisessä, erityisesti SIS II -komitean yhteydessä. | Tiivistelmä vastauksista ja siitä, miten ne on otettu huomioon Ei sovelleta | Asiantuntijatiedon käyttö | Ulkopuolisia asiantuntijoita ei tarvittu. | Vaikutusten arviointi Vaikutusten arviointia ei ole tarpeen suorittaa tälle ehdotukselle, joka ei sisälly komission vuoden 2006 työohjelmaan. | EHDOTUKSEEN LIITTYVÄT OIKEUDELLISET NÄKÖKOHDAT | Ehdotetun toimen lyhyt kuvaus Ehdotusten tarkoituksena on muuttaa asetusta (EY) N:o 2424/2001 ja päätöstä 2001/886/YOS SIS II:n kehittämisen määräajan pidentämiseksi 31 päivään joulukuuta 2007 saakka ja SIS II:n käyttöönoton ja lopullisen kehittämisvaiheen sijaintipaikkojen nimeämiseksi. Tähän sisältyy toimivaltaisille jäsenvaltioille asetettu velvoite tarjota käyttöön järjestelmän hoitamiseen tarvittava infrastruktuuri ja välineet; ne voivat saada tarkoitukseen yhteisön tukea. | Oikeusperusta Asetuksen oikeusperustana on Euroopan yhteisön perustamissopimuksen 66 artikla. Viittaus perustamissopimukseen on sama kuin muutettavassa säädöksessä. Päätöksen oikeusperustan muodostavat EU:sta tehdyn sopimuksen 30 artiklan 1 kohdan a alakohta, 31 artiklan 1 kohdan a ja b alakohta sekä 34 artiklan 2 kohdan c alakohta. Viittaus EU:sta tehtyyn sopimukseen on sama kuin muutettavassa säädöksessä. | Toissijaisuusperiaate | Jäsenvaltiot eivät pysty yksin saavuttamaan ehdotetun toimen tavoitetta, joka on yhteisen tietojärjestelmän perustaminen tietynlaisia henkilöitä ja esineitä koskevien tietojen käyttämiseksi tietokonepohjaisen tietojärjestelmän avulla. | SIS II –järjestelmä on tarpeen Euroopan unionin yhteisten politiikkojen toteuttamiseksi. Edellytyksenä on erityisesti sisäisistä rajatarkastuksista vapaan alueen takaaminen. | Yhteisön tehtävänä on pelkästään SIS II:n keskusosan ja sen viestintäinfrastruktuurin kehittäminen. Jäsenvaltioiden vastuulla on kehittää kansallisia järjestelmiään, joiden kautta taataan loppukäyttäjien pääsy SIS II -järjestelmän tarjoamiin palveluihin. | Ehdotukset ovat sen vuoksi toissijaisuusperiaatteen mukaiset. | Suhteellisuusperiaate Ehdotukset ovat suhteellisuusperiaatteen mukaiset seuraavasta syystä: | Jäsenvaltioilla on yksinomainen toimivalta kansallisten järjestelmiensä hallinnollisten ja taloudellisten järjestelyjen toteuttamisessa. Kansallisten valmistelujen on kuitenkin sovittava yhteen SIS II -järjestelmän kehittämistä koskevan yleissuunnitelman kanssa. Komissio laatii kansallisia käyttöliittymiä koskevat tekniset määritelmät, joiden avulla mahdollistetaan sujuvat yhteydet ja moitteeton tiedonvaihto kansallisten järjestelmien ja SIS II -järjestelmän välillä. | Asetuksessa (EY) N:o 2424/2001 ja päätöksessä 2001/886/YOS, joita ollaan muuttamassa, säädetään sääntelymenettelystä, joka koskee huomattavia taloudellisia vaikutuksia jäsenvaltioiden talousarvioihin merkitseviä SIS II -järjestelmän täytäntöönpanotoimenpiteitä. Menettely jää edelleen voimaan. | Sääntelytavan valinta | Ehdotettu sääntelytapa: asetus ja päätös. | Muut säädöslajit eivät soveltuisi seuraavasta syystä: Ehdotetun asetuksen tarkoituksena on muuttaa toista asetusta ja ehdotetun päätöksen tarkoituksena on muuttaa toista päätöstä. Menettelyjen vastaavuuden periaatteen mukaisesti muutossäädöksen lajin on oltava sama kuin muutettavan säädöksen. | TALOUSARVIOVAIKUTUKSET | Toimeksiannon pidentäminen ja SIS II -järjestelmän kehittämisen loppuunsaattaminen vuonna 2007 edellyttävät jonkin verran lisävaroja, jotka on jo sisällytetty vuoden 2007 ATE:en (alustavaan talousarvioesitykseen). Lisämenot liittyvät verkostoon, keskusjärjestelmän laajuuden mukauttamiseen ja järjestelmän kehittämispaikoilla tarvittavaan tukeen. | 1. 2006/0125 (CNS) Ehdotus NEUVOSTON ASETUS toisen sukupolven Schengenin tietojärjestelmän (SIS II) kehittämisestä annetun neuvoston asetuksen (EY) N:o 2424/2001 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 66 artiklan, ottaa huomioon komission ehdotuksen[1], ottaa huomioon Euroopan parlamentin lausunnon[2], sekä katsoo seuraavaa: (1) Yhdessä toisen sukupolven Schengenin tietojärjestelmän (SIS II) kehittämisestä 6 päivänä joulukuuta 2001 tehdyn päätöksen 2001/886/YOS kanssa asetus (EY) N:o 2424/2001 muodostaa vaaditun oikeusperustan SIS II –järjestelmän kehittämiseen tarvittavien määrärahojen sisällyttämiselle unionin talousarvioon ja talousarvion kyseisen osan toteuttamiselle. Sekä asetuksen (EY) N:o 2424/2001 että päätöksen 2001/886/YOS voimassaolo päättyy 31 päivänä joulukuuta 2006. (2) SIS II –järjestelmän kehittäminen kestää ennakoitua kauemmin, mikä edellyttää sitä, että määrärahoja olisi oltava käytettävissä vielä 31 päivän joulukuuta 2006 jälkeen. (3) Sen vuoksi on tarpeen pidentää asetuksen (EY) N:o 2424/2001 voimassaoloaikaa siten, että komissio voi toteuttaa talousarvion vuonna 2007 saattaakseen päätökseen SIS II –järjestelmän kehittämishankkeen sekä viestintäinfrastruktuurin luomisen. (4) Neuvoston 29 päivänä huhtikuuta 2004 antamissa päätelmissä todetaan, että SIS II:n kehittämisvaiheen ajan sen keskusosa sijaitsee Strasbourgissa ja toiminnan jatkuvuuden hallintajärjestelmä sijaitsee Salzburgissa edellyttäen, että huolehditaan tietyistä järjestelyistä, jotka ovat tarpeen ennen järjestelmän toiminnan käynnistämistä. Sijaintipaikan operatiivinen hallinnointi ja vastuu yhteyksistä komissioon ovat Strasbourgin osalta Ranskan ja Salzburgin osalta Itävallan vastuulla. (5) Tällä asetuksella ei rajoiteta sellaisen lainsäädännön myöhempää antamista, jossa säädetään SIS II -järjestelmän perustamisesta, toiminnasta ja käytöstä. (6) Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan 1 ja 2 artiklan mukaisesti Tanska ei osallistu tämän asetuksen antamiseen eikä asetus sen vuoksi sido Tanskaa eikä sitä sovelleta Tanskaan. Koska tällä asetuksella kehitetään Schengenin säännöstöä EY:n perustamissopimuksen kolmannen osan IV osaston määräysten nojalla, Tanska päättää edellä mainitun pöytäkirjan 5 artiklan mukaisesti kuuden kuukauden kuluessa siitä, kun neuvosto on antanut tämän asetuksen, saattaako se sen osaksi kansallista lainsäädäntöään. (7) Tällä asetuksella ja Yhdistyneen kuningaskunnan ja Irlannin osallistumisella sen antamiseen ja soveltamiseen ei rajoiteta niitä järjestelyjä, jotka koskevat Yhdistyneen kuningaskunnan ja Irlannin osittaista osallistumista Schengenin säännöstöön ja jotka on määritelty Yhdistyneen kuningaskunnan osalta 29 päivänä toukokuuta 2000 tehdyssä neuvoston päätöksessä 2000/365/EY[3] ja Irlannin osalta 28 päivänä helmikuuta 2002 tehdyssä neuvoston päätöksessä 2002/192/EY[4]. (8) Islannin ja Norjan osalta tällä asetuksella kehitetään Schengenin säännöstön määräyksiä tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä 17 päivänä toukokuuta 1999 tehdyn neuvoston päätöksen 1999/437/EY[5] 1 artiklan G kohdassa tarkoitetulla alalla. (9) Sveitsin osalta tällä asetuksella kehitetään Euroopan unionin, Euroopan yhteisön ja Sveitsin valaliiton välillä allekirjoitetussa sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tarkoitetun Schengenin säännöstön sellaisia määräyksiä, jotka kuuluvat neuvoston päätöksen 1999/437/EY 1 artiklan G kohdassa ja mainitun sopimuksen allekirjoittamisesta Euroopan yhteisön puolesta sekä sopimuksen tiettyjen määräysten väliaikaisesta soveltamisesta tehdyn neuvoston päätöksen 2004/860/EY[6] 4 artiklan 1 kohdassa tarkoitettuun alaan. (10) Tämä asetus on vuoden 2003 liittymisasiakirjan 3 artiklan 1 kohdassa tarkoitettu Schengenin säännöstöön perustuva tai muuten siihen liittyvä säädös. (11) Sen vuoksi asetus (EY) N:o 2424/2001 olisi muutettava vastaavasti, ON ANTANUT TÄMÄN ASETUKSEN: 1 artikla Muutetaan asetus (EY) N:o 2424/2001 seuraavasti: (1) Lisätään 4 a artikla seuraavasti: ”4 a artikla 1. SIS II –järjestelmän keskusosa sijoitetaan järjestelmän kehittämisen ajaksi Strasbourgiin Ranskaan ja varmistuskeskusosa Sankt Johann in Pongauhun Itävaltaan, sanotun kuitenkaan rajoittamatta komission vastuuta SIS II –järjestelmän kehittämisestä. 2. Ranska tarjoaa käyttöön SIS II:n keskusosan hoitamiseen tarvittavan infrastruktuurin ja välineet ja Itävalta varmistuskeskusosan hoitamiseen tarvittavan infrastruktuurin ja välineet järjestelmän kehittämisen ajan. 3. Edellä 2 kohdassa tarkoitettu infrastruktuurin ja välineet käyttöön tarjoava kansallinen viranomainen voi saada yhteisön tukea sijaintipaikan valmistelemiseen ja ylläpitoon tai muiden SIS II –järjestelmän hoitamiseen sen kehittämisen aikana tarvittavien palvelujen tarjoamiseen.”. (2) Korvataan 7 artiklan toinen kohta seuraavasti: ”Sen voimassaolo päättyy 31 päivänä joulukuuta 2007.”. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa Euroopan yhteisön perustamissopimuksen mukaisesti. Tehty Brysselissä […] päivänä […] kuuta […]. Neuvoston puolesta Puheenjohtaja 2006/0126 (CNS) Ehdotus NEUVOSTON PÄÄTÖS toisen sukupolven Schengenin tietojärjestelmän (SIS II) kehittämisestä tehdyn neuvoston päätöksen 2001/886/YOS muuttamisesta EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 30 artiklan 1 kohdan a ja b alakohdan, 31 artiklan 1 kohdan a ja b alakohdan sekä 34 artiklan 2 kohdan c alakohdan, ottaa huomioon komission ehdotuksen[7], ottaa huomioon Euroopan parlamentin lausunnon[8], sekä katsoo seuraavaa: 2. Yhdessä toisen sukupolven Schengenin tietojärjestelmän (SIS II) kehittämisestä 6 päivänä joulukuuta 2001 annetun asetuksen (EY) N:o 2424/2001 kanssa päätös 2001/886/YOS muodostaa vaaditun oikeusperustan SIS II –järjestelmän kehittämiseen tarvittavien määrärahojen sisällyttämiselle unionin talousarvioon ja talousarvion kyseisen osan toteuttamiselle. Sekä päätöksen 2001/886/YOS että asetuksen (EY) N:o 2424/2001 voimassaolo päättyy 31 päivänä joulukuuta 2006. 3. SIS II –järjestelmän kehittäminen kestää ennakoitua kauemmin, mikä edellyttää sitä, että määrärahoja olisi oltava käytettävissä vielä 31 päivän joulukuuta 2006 jälkeen. 4. Sen vuoksi on tarpeen pidentää päätöksen 2001/886/YOS voimassaoloaikaa siten, että komissio voi toteuttaa talousarvion vuonna 2007 saattaakseen päätökseen SIS II –järjestelmän kehittämishankkeen sekä viestintäinfrastruktuurin luomisen. 5. Neuvoston 29 päivänä huhtikuuta 2004 antamissa päätelmissä todetaan, että SIS II:n kehittämisvaiheen ajan sen keskusosa sijaitsee Strasbourgissa ja toiminnan jatkuvuuden hallintajärjestelmä sijaitsee Salzburgissa edellyttäen, että huolehditaan tietyistä järjestelyistä, jotka ovat tarpeen ennen järjestelmän toiminnan käynnistämistä. Sijaintipaikan operatiivinen hallinnointi ja vastuu yhteyksistä komissioon ovat Strasbourgin osalta Ranskan ja Salzburgin osalta Itävallan vastuulla. 6. Tällä päätöksellä ei rajoiteta sellaisen lainsäädännön myöhempää antamista, jossa säädetään SIS II -järjestelmän perustamisesta, toiminnasta ja käytöstä. 7. Yhdistynyt kuningaskunta osallistuu tähän päätökseen Euroopan unionista tehtyyn sopimukseen ja EY:n perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan 5 artiklan ja Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY[9] 8 artiklan 2 kohdan mukaisesti. 8. Irlanti osallistuu tähän päätökseen Euroopan unionista tehtyyn sopimukseen ja EY:n perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan 5 artiklan ja Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY[10] 5 artiklan 1 kohdan ja 6 artiklan 2 kohdan mukaisesti. 9. Islannin ja Norjan osalta tällä päätöksellä kehitetään Schengenin säännöstön määräyksiä tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä 17 päivänä toukokuuta 1999 tehdyn neuvoston päätöksen 1999/437/EY[11] 1 artiklan G kohdassa tarkoitetulla alalla. 10. Sveitsin osalta tällä päätöksellä kehitetään Euroopan unionin, Euroopan yhteisön ja Sveitsin valaliiton välillä allekirjoitetussa sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tarkoitetun Schengenin säännöstön sellaisia määräyksiä, jotka kuuluvat neuvoston päätöksen 1999/437/EY 1 artiklan G kohdassa ja mainitun sopimuksen allekirjoittamisesta Euroopan unionin puolesta sekä sopimuksen tiettyjen määräysten väliaikaisesta soveltamisesta tehdyn neuvoston päätöksen 2004/849/EY[12] 4 artiklan 1 kohdan soveltamisalaan. 11. Tämä päätös on vuoden 2003 liittymisasiakirjan 3 artiklan 1 kohdassa tarkoitettu Schengenin säännöstöön perustuva tai muuten siihen liittyvä säädös. 12. Sen vuoksi päätös 2001/886/YOS olisi muutettava vastaavasti, ON PÄÄTTÄNYT SEURAAVAA: 1 artikla Muutetaan päätös 2001/886/YOS seuraavasti: (1) Lisätään 4 a artikla seuraavasti: ”4 a artikla 1. SIS II –järjestelmän keskusosa sijoitetaan järjestelmän kehittämisen ajaksi Strasbourgiin Ranskaan ja varmistuskeskusosa Sankt Johann in Pongauhun Itävaltaan, sanotun kuitenkaan rajoittamatta komission vastuuta SIS II –järjestelmän kehittämisestä. 2. Ranska tarjoaa käyttöön SIS II:n keskusosan hoitamiseen tarvittavan infrastruktuurin ja välineet ja Itävalta varmistuskeskusosan hoitamiseen tarvittavan infrastruktuurin ja välineet järjestelmän kehittämisen ajan. 3. Edellä 2 kohdassa tarkoitettu infrastruktuurin ja välineet käyttöön tarjoava kansallinen viranomainen voi saada yhteisön tukea sijaintipaikan valmistelemiseen ja ylläpitoon tai muiden SIS II –järjestelmän hoitamiseen sen kehittämisen aikana tarvittavien palvelujen tarjoamiseen.” (2) Korvataan 7 artiklan toinen kohta seuraavasti: ”Sen voimassaolo päättyy 31 päivänä joulukuuta 2007.”. 2 artikla Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä . Tehty Brysselissä […] päivänä […] kuuta […]. Neuvoston puolesta Puheenjohtaja [… LIITE SÄÄDÖKSEEN LIITTYVÄ RAHOITUSSELVITYS 1. EHDOTUKSEN NIMI: Ehdotukset neuvoston asetukseksi toisen sukupolven Schengenin tietojärjestelmän (SIS II) kehittämisestä annetun asetuksen (EY) N:o 2424/2001 muuttamisesta ja neuvoston päätökseksi toisen sukupolven Schengenin tietojärjestelmän (SIS II) kehittämisestä tehdyn päätöksen 2001/886/YOS muuttamisesta 2. LUOKITTELU TOIMINTOPERUSTEISESSA JOHTAMIS- JA BUDJETOINTIJÄRJESTELMÄSSÄ Toimintalohko(t) sekä toiminto/toiminnot: Oikeus-, vapaus- ja turvallisuusasiat – Solidaarisuus – Ulkorajat – Viisumipolitiikka – Henkilöiden vapaa liikkuvuus 3. BUDJETTIKOHTA/-KOHDAT 3.1. Budjettikohdat (toimintamäärärahat sekä niihin liittyvät teknisen ja hallinnollisen avun määrärahat (entiset BA-budjettikohdat)) ja budjettinimikkeet: ATE 18 02 04 (aikaisemmin 18 08 02) 3.2. Toiminnan ja sen rahoitusvaikutusten kesto: 2007 3.3. Budjettitiedot (rivejä lisätään tarvittaessa): Budjetti-kohta | Menolaji | Uusi | EFTA osallistuu | Ehdokasmaat osallistuvat | Rahoitusnäkymien otsake | 18 02 04 | Ei-pakoll. | JM[13] | EI | EI | EI | Nro 3 (a) | 4. YHTEENVETO RESURSSEISTA 4.1. Taloudelliset resurssit 4.1.1. Yhteenveto maksusitoumusmäärärahoista (MSM) ja maksumäärärahoista (MM) milj. euroa (kolmen desimaalin tarkkuudella) Menolaji | Kohdan nro | 2007 | 2008 | Yht. | Toimintamenot[14] | Maksusitoumusmäärärahat (MSM) | 8.1. | a | 9,000 | Maksumäärärahat (MM) | b | 7,000 | 2,000 | 9,000 | Viitemäärään sisältyvät hallintomenot[15] | Tekninen ja hallinnollinen apu (EI-JM) | 8.2.4. | c | VIITEMÄÄRÄ YHTEENSÄ | Maksusitoumusmäärä-rahat | a+c | 9,000 | 9,000 | Maksumäärärahat | b+c | 7,000 | 2,000 | 9,000 | Hallintomenot, jotka eivät sisälly viitemäärään[16] | Henkilöstömenot ja niihin liittyvät menot (EI-JM) | 8.2.5. | d | 1,404 | 1,404 | Viitemäärään sisältymättömät hallintomenot lukuun ottamatta henkilöstömenoja ja niihin liittyviä menoja (EI-JM) | 8.2.6. | e | 0,186 | 0,186 | Toimenpiteen alustavat rahoituskustannukset yhteensä | MSM YHTEENSÄ henkilöstökustannukset mukaan luettuina | a+c+d+e | 10,590 | 10,590 | MM YHTEENSÄ henkilöstökustannukset mukaan luettuina | b+c+d+e | 8,590 | 2,000 | 10,590 | 4.1.2. Yhteensopivuus rahoitussuunnitelman kanssa X Ehdotus on nykyisen rahoitussuunnitelman mukainen. ( Ehdotus edellyttää kyseeseen tulevan rahoitusnäkymien otsakkeen rahoitussuunnitelman muuttamista. ( Ehdotus voi edellyttää toimielinten sopimuksen määräysten soveltamista[17] (ts. joustovälineen käyttöä tai rahoitusnäkymien tarkistamista). 4.1.3. Vaikutukset tuloihin ( Ehdotuksella ei ole vaikutuksia tuloihin. X Ehdotuksella on seuraavat vaikutukset tuloihin: milj. euroa (yhden desimaalin tarkkuudella) Ennen toteutusta [vuosi n-1] | Toteutuksen jälkeen | Henkilöstön määrä yhteensä | 13 | 5. OMINAISPIIRTEET JA TAVOITTEET 5.1. Tarve, johon ehdotuksella vastataan lyhyellä tai pitkällä aikavälillä Ehdotuksen tarkoituksena on muuttaa edellä mainittua asetusta ja päätöstä seuraavista syistä: 13. pidennetään SIS II:n kehittämisen määräaikaa 31 päivään joulukuuta 2007 saakka ja mahdollistetaan SIS II:n kehittämisen loppuunsaattamiseen sekä viestintäinfrastruktuurin luomiseen tarvittavien talousarviovarojen osoittaminen; 14. nimetään sijaintipaikka keskusosalle (Strasbourg, Ranska) ja varmistuskeskusosalle (Sankt Johann in Pongau, Itävalta), mihin sisältyy toimivaltaisille jäsenvaltioille asetettu velvoite tarjota käyttöön järjestelmän hoitamiseen tarvittava infrastruktuuri ja varat; ne voivat saada tarkoitukseen yhteisön tukea. 5.2. Yhteisön osallistumisesta saatava lisäarvo, ehdotuksen johdonmukaisuus muiden rahoitusvälineiden kanssa sekä mahdolliset synergiaedut Ehdotus koskee SIS II –järjestelmän kehittämisen jatkamista, jota komissio toteuttaa ja joka on ollut käynnissä vuodesta 2002. 5.3. Ehdotuksen tavoitteet ja odotetut tulokset sekä näihin liittyvät indikaattorit toimintoperusteisessa johtamismallissa Yleistavoitteena on saattaa SIS II –järjestelmän kehittämishanke nimetyillä sijaintipaikoilla päätökseen vuoden 2007 aikana. Sen vuoksi jotkin vuodelle 2006 suunnitellut toimet jatkuvat vuonna 2007. Lisäksi on kaavailtu useita uusia toimia, joilla pyritään minimoimaan eri tekijöistä kuten oikeustapauksista tai hankkeen monimutkaisuudesta johtuneiden viivästysten vaikutukset. Tämä koskee erityisesti verkostomenojen kasvua, lisäresursseja ja valmistelutöiden siirtämistä jäsenvaltioille. Lisäksi tietokonelaitteiden kapasiteettia voitaisiin lisätä kehitystyön alkuvaiheessa tehtyjen tutkimusten tulosten huomioon ottamiseksi. Vuodeksi 2007 on suunniteltu seuraavia toimia: Toimi 1: Verkosto Suunnitteluvaiheen aikana tehdyn edellytyksiä koskeneen analyysin tulosten mukaan verkoston kapasiteettia on lisättävä, jotta se toimii SIS II -järjestelmään tehdyille hauille määritellyn vastausajan puitteissa. Nopeammilla yhteyksillä varustettu verkosto edellyttää lisämäärärahoja. Koska S-Testa –verkostoa ei saada käyttöön ajoissa, SIS II -järjestelmän testaamiseksi on täytynyt luoda vaihtoehtoisia väliaikaisia ratkaisuja. Tämä tuo mukanaan lisämenoja, kun siirrytään väliaikaisesta verkostosta lopulliseen verkostoon. Toimi 2: Tekninen erityisasiantuntemus ja lisäselvitykset Vaaditulle tietoteknisen asiantuntemuksen tasolle pääsemiseksi tarvitaan lisäresursseja. Koska sisäiset resurssit ovat rajalliset, seurantaan, tarkastukseen ja arviointiin käytetään laadukasta ulkopuolista apua. Lisäksi tarvitaan lisäselvityksiä ja ulkopuolista asiantuntemusta varsinkin turvallisuus- ja verkostoasioissa. Toimi 3: Tuki ja sijaintipaikan jatkuva valmistelu kehitysvaiheen aikana Hankkeen valmistelut on aloitettu kehitysvaiheen aikana järjestelmän sijaintipaikoissa Ranskassa ja Itävallassa, ja niihin tarvitaan huomattavasti määrärahoja. Komission henkilöstö ei suorita kaikkia valmisteluun liittyviä tehtäviä itse, vaan osa tehtävistä annetaan kehitysvaiheessa järjestelmiä hoitavien jäsenvaltioiden vastuulle. Näillä aloilla arvioituihin tarpeisiin tarvitaan lisämäärärahoja. 5.4. Toteutustapa (alustava) X Keskitetty hallinnointi X komissio hallinnoi suoraan ( hallinnointivastuu siirretään ( toimeenpanovirastoille ( varainhoitoasetuksen 185 artiklassa tarkoitetuille yhteisöjen perustamille elimille ( kansallisille julkisoikeudellisille yhteisöille tai julkisen palvelun tehtäviä suorittaville yhteisöille ( Yhteistyössä toteutettava tai hajautettu hallinnointi ( jäsenvaltioiden kanssa ( kolmansien maiden kanssa ( Hallinnointi yhteistyössä kansainvälisten järjestöjen kanssa (tarkennettava) Huomautukset: Osa vuoden 2007 määrärahoista voidaan osoittaa jäsenvaltioille tai kansallisille julkisoikeudellisille yhteisöille joko edelleenvaltuutuksella tai tukena järjestelmiä hoitavien sijaintipaikkojen valmistelun tai viestintäinfrastruktuurin rahoittamiseksi. 6. SEURANTA JA ARVIOINTI 6.1. Seurantamenettely Edistymistä arvioidaan säännöllisin väliajoin ja tuloksia mitataan suhteessa vaadittuihin standardeihin ja ennalta määritettyihin arviointiperusteisiin. Tällä perusteella pyritään osoittamaan, että investoinnista saadaan vaadittuja tuloksia. 6.2. Arviointimenettely 6.2.1. Ennakkoarviointi ei sovelleta 6.2.2. Väli-/jälkiarviointien perusteella toteutetut toimenpiteet (aikaisemmat kokemukset vastaavasta toiminnasta) ei sovelleta 6.2.3. Tulevaa arviointia koskevat määräykset ja arviointien suorittamisvälit ei sovelleta 7. Petostentorjunta Julkisia hankintoja koskevan yhteisön lainsäädännön noudattaminen varmistetaan siten, että sopimusten tekemisessä noudatetaan komission hankintamenettelyjä. 8. YKSITYISKOHTAINEN ERITTELY TARVITTAVISTA RESURSSEISTA 8.1. Ehdotuksen tavoitteet ja niihin liittyvät rahoituskustannukset Maksusitoumusmäärärahoina, milj. euroa (kolmen desimaalin tarkkuudella) (Sarakkeessa ilmoitetaan tavoitteet, toiminta ja tuotokset) | Tuotoksen tyyppi | Keskim. Kus-tan-nuk-set | 2007 | YHTEENSÄ | Tuotosten määrä | Kustannukset yht. | Tuotosten määrä | Kustannukset yht. | Toimi 1 Verkosto | siirtyminen testauksesta lopulliseen verkostoon verkoston kapasiteetin lisääminen | 5,000 | 5,000 | Toimi 2 Tekninen erityisasiantuntemus ja lisäselvitykset | asiantuntemus analyysit ja selvitykset | 1,000 | 1,000 | Toimi 3 Tuki ja sijaintipaikan valmistelu kehitysvaiheen aikana | ulkopuoliset henkilöstöre-surssit sijaintipaikan valmistelu | 3,000 | 3,000 | KUSTANNUKSET YHTEENSÄ | 9,000 | 9,000 | 8.2. Hallintomenot 8.2.1. Henkilöstön määrä ja jakautuminen Laji | Toiminnan hallinnointiin tarvittava nykyinen ja/tai uusi henkilöstö (toimien ja/tai virkojen määrä kokoaikaiseksi muutettuna) | 2007 | Vuosi n + 1 | Vuosi n + 2 | Vuosi n + 3 | Vuosi n + 4 | Vuosi n + 5 | Virkamiehet tai väliaikaiset toimihenkilöt[20] (XX 01 01) | A*/AD | 4,5 | B*, C*/AST | 2,5 | Momentilta XX 01 02 rahoitettava henkilöstö[21] | 6 | Momenteilta XX 01 04/05 rahoitettava muu henkilöstö[22] | YHTEENSÄ | 13 | 8.2.2. Toimintaan liittyvien tehtävien kuvaus SIS II –järjestelmän kehittämishankkeen hallinnointi ja koordinointi. 8.2.3. Henkilöresurssien lähteet (henkilöstösääntöjen alainen henkilöstö) x Korvattavan tai jatkettavan ohjelman hallinnointiin osoitetut tämänhetkiset virat ja/tai toimet ( Vuosistrategiaan ja alustavaan talousarvioesitykseen liittyvässä vuotta n koskevassa menettelyssä jo myönnetyt virat ja/tai toimet ( Vuosistrategiaan ja alustavaan talousarvioesitykseen liittyvässä seuraavassa menettelyssä pyydettävät virat ja/tai toimet ( Hallinnoinnista vastaavan henkilöstön nykyisten virkojen ja/tai toimien uudelleenjärjestely (henkilöstön sisäinen uudelleenjärjestely) ( Vuodeksi n tarvittavat virat ja/tai toimet, jotka eivät sisälly vuosistrategiaan ja alustavaan talousarvioesitykseen liittyvään, kyseistä vuotta koskevaan menettelyyn 8.2.4. Muut viitemäärään sisältyvät hallintomenot (XX 01 04/05 – hallintomenot) milj. euroa (kolmen desimaalin tarkkuudella) Budjettikohta (numero ja nimi) | 2007 | Vuosi n + 1 | Vuosi n + 2 | Vuosi n + 3 | Vuosi n + 4 | Vuosi n + 5 ja seuraavat vuo-det | YHTEENSÄ | Muu tekninen ja hallinnollinen apu | - sisäinen | - ulkoinen | Tekninen ja hallinnollinen apu yhteensä | 8.2.5. Henkilöstömenot ja niihin liittyvät menot, jotka eivät sisälly viitemäärään milj. euroa (kolmen desimaalin tarkkuudella) Laji | 2007 | Vuosi n + 1 | Vuosi n + 2 | Vuosi n + 3 | Vuosi n + 4 | Vuosi n + 5 ja seuraavat vuodet | Virkamiehet ja väliaikaiset toimihenkilöt (XX 01 01) | 0,756 | Momentilta XX 01 02 rahoitettava henkilöstö (ylim. toimihlöt, kans. asiantuntijat, sopimussuhteinen hlöstö jne.) (budjettikohta ilmoitettava) | 0,648 | Henkilöstömenot ja niihin liittyvät menot yhteensä (EIVÄT sisälly viitemäärään) | 1,404 | Laskelma – virkamiehet ja väliaikaiset toimihenkilöt 7*108 000 (henkilö/vuosi) = 756 000 euroa Laskelma – momentilta XX 01 02 rahoitettava henkilöstö 6*108 000 (henkilö/vuosi) = 648 000 euroa 8.2.6. Muut hallintomenot, jotka eivät sisälly viitemäärään milj. euroa (kolmen desimaalin tarkkuudella) | 2007 | Vuosi n + 1 | Vuosi n + 2 | Vuosi n + 3 | Vuosi n + 4 | Vuosi n + 5 ja seuraavat vuo-det | YHTEENSÄ | XX 01 02 11 01 – Virkamatkat | 0,022 | XX 01 02 11 02 – Konferenssit ja kokoukset | 0,014 | XX 01 02 11 03 – Komiteat[24] (SIS II / VIS-komitea) | 0,150 | XX 01 02 11 04 – Selvitykset ja kuulemiset | XX 01 02 11 05 – Tietojärjestelmät | 2 Muut hallintomenot yhteensä (XX 01 02 11) | 3 Muut hallintomenojen kaltaiset menot (eritellään budjettikohdittain) | Hallintomenot yhteensä lukuun ottamatta henkilöstömenoja ja niihin liittyviä menoja (EIVÄT sisälly viitemäärään) | 0,186 | Laskelma – Muut hallintomenot, jotka eivät sisälly viitemäärään 10 (kokousten lukumäärä) * 15 000 (25 jäsenen komitean kokous) = 150 000 euroa [1] EUVL C [...], [...], s. [...]. [2] EUVL C [...], [...], s. [...]. [3] EYVL L 131, 1.6.2000, s. 43. [4] EYVL L 64, 7.3.2002, s. 20. [5] EYVL L 176, 10.7.1999, s. 31. [6] EUVL L 370, 17.12.2004, s. 78. [7] EUVL C [...], [...], s. [...]. [8] EUVL C [...], [...], s. [...]. [9] EYVL L 131, 1.6.2000, s. 43. [10] EYVL L 64, 7.3.2002, s. 20. [11] EYVL L 176, 10.7.1999, s. 31. [12] EUVL L 368, 15.12.2004, s. 26. [13] Jaksotetut määrärahat (JM). [14] Menot, jotka eivät kuulu kyseisen osaston xx lukuun xx 01. [15] Menot, jotka otetaan osaston xx momentille xx 01 04. [16] Menot, jotka otetaan lukuun xx 01 muille momenteille kuin xx 01 04 tai xx 01 05. [17] Katso toimielinten sopimuksen 19 ja 24 kohta. [18] Taulukkoon lisätään sarakkeita, jos toiminnan kesto ylittää kuusi vuotta. [19] EYVL L 176, 10.7.1999, s. 36. [20] Kyseisen henkilöstön kustannukset EIVÄT sisälly viitemäärään. [21] Kyseisen henkilöstön kustannukset EIVÄT sisälly viitemäärään. [22] Kyseisen henkilöstön kustannukset sisältyvät viitemäärään. [23] Tässä olisi viitattava asianomaisia toimeenpanovirastoja koskeviin rahoitusselvityksiin. [24] Ilmoitetaan, millaisesta komiteasta on kysymys ja mihin ryhmään se kuuluu.